laion/Wikipedia-Exotic huggingface dataset:
רד פלאג

רד פלאג (RED FLAG; מאנגלית: "דגל אדום") הוא תרגיל צבאי לאימון בלוחמה אווירית המתקיים בבסיס חיל האוויר האמריקני נליס בנבדה. בתרגיל משתתפים כל חילות האוויר של הכוחות המזוינים של ארצות הברית, לצד חילות האוויר של בעלות בריתה של ארצות הברית. למעלה ממאה כלי טיס וכ-2,500 משתתפים מעורבים בתרגיל. התרגיל מתקיים מספר פעמים בשנה מאז שנת 1975. המטרה היא לאמן טייסים מארצות הברית, נאט"ו ומדינות אחרות למצבי לחימה אמיתיים. התרגיל שואף לרמת ריאליזם גבוהה ולשם כך נעשה בו שימוש באמצעי לחימה של האויב ובתחמושת חיה לתרגילי הפצצה. תרגילי ההפצצה נערכים במטווח נליס הממוקם צפונית-מערבית ללאס וגאס ומכסה שטח של 60 מייל על 100 מייל. שטחי האימון הנרחבים מרחיבים את מעטפת האימונים השיגרתית ומאפשרים לטייסים לטוס במיתארים חדשים, דבר המשפר את יכולתם המבצעית במצבים לא מוכרים. כלל המשתתפים בתרגיל מנהלים את הלחימה על פי תכנון שמתבצע במקום, על ידי אחד ממובילי החיילות, בדומה למצב שבו כוחות אוויריים נלחמים בקואליציה בזירה שבה לא היו מוצבים קודם. מגבלות הבטיחות במסגרת התרגיל - פחות הדוקות מבדרך כלל ובין השאר, מותר לעשות קרבות אוויר מרובי משתתפים, לבצע התייחסויות אוויר-אוויר, כאשר יש על המטוס חימוש אוויר קרקע חי ולטוס על קולי בגובה נמוך. הטיסות מתבצעות מול מדמי סוללות טילי קרקע אוויר קורנות ומול מטוסי ביום אויב שטסים לפי תורת הלחימה של מדינות המזרח. צרוף הכמות הגדולה של המטוסים, השטח שאינו מוכר לרוב הצוותים, איומי הטק"א ומטוסי ביום האויב בפורמט של "דו-צדדי מלא" נותנים לטייסים התנסות הכי קרובה שאפשר לתנאים של "תחילת לחימה בזירה לא מוכרת". אזורי הטיסה מקיפים את אזור 51 המפורסם ובחלקם, יש מכתשים של ניסויים גרעיניים שבוצעו בעבר, מה שמוסיף לאווירה. תרגילי רד פלאג התחילו בעקבות הביצועים הנמוכים של צוותי האוויר האמריקניים במלחמת וייטנאם. מטוסים רבים הופלו על ידי טילי קרקע-אוויר במהלך משימות תקיפה. קרבות אוויר בשמי צפון וייטנאם הובילו ליחס הפלות עלוב של 2:1 או גרוע יותר. טייסי חיל האוויר האמריקני לא היו מתורגלים מספיק בקרבות אוויר בטווחים קצרים, מתוך ההנחה שטילי מעבר-לטווח-ראייה (BVR) ייתרו את קרבות האוויר הקרובים. מחקר שנערך הראה כי טייס אשר השלים 10 משימות קרב הגדיל את סיכויו לשרוד במלחמה באופן משמעותי. בעקבות זאת נוצר אימון הרד פלאג על-מנת לאפשר לטייסים האמריקניים להתנסות ב-10 משימות אימון מציאותיות אך בסביבה בטוחה. טייסת ה"תוקפן" (Aggressor) משחקת בתפקיד הטייסת היריבה הטסה נגד הטייסות המתאמנות. טייסיה נבחרים ממיטב טייסי חיל האוויר האמריקני. טייסים אלו הודרכו לטוס על-פי תורת-הלחימה (תו"ל) המזרחית, כדי לחקות טוב יותר את מה שטייסי נאט"ו יתקלו בו בקרב אמיתי. בעבר הטיסה הטייסת מטוסי נורת'רופ F-5 ואפילו מטוסי מיג. כיום (2006), הטייסת מטיסה מטוסי F-16 ו-F-15, הצבועים בסכמת צביעה המאפיינת מטוסים סובייטיים. חיל האוויר הישראלי השתתף בפעם הראשונה בתרגיל ב-1988 ובמספר פעמים נוספות מאז. בשנת 2009 ובשנת 2016 שוב השתתף חיל האוויר הישראלי בתרגיל לאחר הפסקה ממושכת בהשתתפות. טופ גאן גרין פלאג מייפל פלאג אנטוליאן איגל דגל כחול רד פלאג, באתר Global Security דוד גרינוולד, חיל האוויר הישראלי חזר מתרגיל ה"רד פלאג", באתר חיל האוויר, 3 בספטמבר 2015 גילי כהן, רד פלאג: חיל האוויר בתרגיל משותף בארה"ב, באתר הארץ, 4 בספטמבר 2015 סרט אווירה, עם צילומים של מגוון סוגי מטוסים ומוזיקה מתאימה חיל האוויר מתאמן בארצות הברית על גיחות ליעדים רחוקים, חדשות 2
Fantasy

Fantasy (בעברית: פנטזיה) הוא סינגל של הזמרת מריה קארי מתוך אלבומה Daydream. הוא יצא ב-12 בספטמבר 1995 כסינגל הראשון מהאלבום. הוא נכתב על ידי קארי והופק על ידי קארי עצמה ודייב הול. את גרסת הרמיקס של השיר הפיק שון קומבס. השיר מספמל את השיר "Genius of Love" של להקת Tom Tom Club משנת 1981. מבחינה לירית השיר מתאר את אהבתה של קארי לגבר אחר, שאותו היא מכנה "פנטזיה שלה". מבחינה מוזיקלית זהו שיר R&B, דאנס-פופ והיפ-הופ. לשיר גם יצא רמיקס רשמי עם הראפר אול דירטי באסטרד, רמיקס זה היה אחד מהמלכים הראשונים שעשתה קארי בשביל לחדור לעולם ההיפ-הופ. עטיפת הסינגל צולמה על ידי הצלם סטיבן מייזל, וזה השפיעה גם על עטיפת האלבום Daydream. את הווידאו קליפ לשיר ביימה קארי, וזה היה הקליפ הראשון שביימה בקריירה שלה. היא גם זו שהגתה את הקונספט של הקליפ, ואף בחרה את מקום הצילום שלו. במקור קארי לא הייתה אמורה לביים את הקליפ, אך בעקבות אכזבתה מעבודה של במאים אחרים, היא החליטה לביים את הקליפ בעצמה. בקליפ נראית קארי בפארק שעשועים מחליקה על רולרבליידס ונוסעת ברכבת הרים. בקליפ של גרסת הרמיקס נראה גם הראפר אול דירטי באסטרד מופיע בתור ליצן, ומבצע את קטע ראפ שלו. קארי שברה שיא עם השיר בכך שהוא הפך לשיר הנשי הראשון שהצליח לנחות במקום הראשון בשבוע הראשון ליציאתו אי פעם בארצות הברית ולשיר השני בסך הכל לעשות זאת, שם נשאר גם במשך 8 שבועות. בנוסף הוא גם הגיע למקום הראשון באוסטרליה, קנדה וניו זילנד ולחמישייה הפותחת בבלגיה, פינלנד, צרפת ובריטניה. על מנת לקדם את השיר הופיע איתו קארי בהופעות שונות בטלוויזיה, בין היתר הופיע איתו בטקס ה-AMA, בתוכנית הבריטית Top of the Pops ואף בטלוויזיה הצרפתית. לימים השיר גם בוצע בסיבובי הופעות שלה כמו "Daydream World Tour" ,"Butterfly World Tour" ו-"Rainbow World Tour". מידע על היצירה "Fantasy" באתר מיוזיק בריינז מידע על הסינגל "Fantasy" באתר מיוזיק בריינז מידע על היצירה "Fantasy" באתר Discogs סרטון השיר "Fantasy" באתר יוטיוב הרמיקס ביוטיוב The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) ARIA - landing, www.aria.com.au Gold & Platinum, RIAA (באנגלית) Trust, Gary (February 19, 2014). "Ask Billboard: Katy Perry Regains No. 1 Momentum". Billboard. Retrieved February 19, 2014. "British single certifications – Mariah Carey – Fantasy". British Phonographic Industry. Retrieved November 3, 2017. Select singles in the Format field. Select Gold in the Certification field. Type Fantasy in the "Search BPI Awards" field and then press Enter. The Official New Zealand Music Chart, THE OFFICIAL NZ MUSIC CHART (באנגלית) Disque en France, web.archive.org, ‏2012-09-13
थ

थ - תְּהַה היא האות ה-28 והעיצור ה-17 באלפבית הדוונאגרי (אחרי त). המקבילה הקרובה ביותר לאות עברית היא ת' דגושה (t) אך בשונה ממנה, היא עיצור מנושף, כלומר היא מלוות בצליל נשיפה – h ונהגית כ-tha. האות הבאה היא द. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
ल

ल - לָה היא האות ה-39 והעיצור ה-30 (אחרי र) באלפבית הדוונאגרי. המקבילה העברית הקרובה ביותר היא האות ל'. האות הבאה אחריה היא האות व. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
פיתול מושלם (סרט)

פיתול מושלם (בצרפתית: Möbius) הוא מותחן, קופרודוקציה צרפתית-רוסית משנת 2013 שנכתב ובוים על ידי אריק רושאן (Éric Rochant) בכיכובם של ז'אן דוז'רדן כמרגל רוסי בשם גרגורי, ססיל דה פראנס כאהובתו אליס ו-ולדימיר מנשוב כמפקדו של גרגורי. המרגל הרוסי וסוכן שירות הביטחון הפדרלי גרגורי ליובוב נשלח למונקו כדי לנטר את פעולותיו של אוליגרך רוסי רב עוצמה בשם איוואן רוסטובסקי. במסגרת המשימה הצוות מגייס טירונית מוכשרת המומחית בתחום הפיננסים בשם אליס. בחשד להיותה בוגדת, גרגורי שובר את כלל הזהב ויוצר איתה קשר. ביניהם מתחילה תשוקה שעלולה להרוס את הקריירות של שניהם. ז'אן דוז'רדן – מוסיי/גרגורי ליובוב ססיל דה פראנס – אליס רדמונד טים רות' – איוואן רוסטובסקי אמילי דקן– סנדרה ג'ון לינץ' – ג'ושוע דין קונסטנטין – סוכנו הראשי של ג'ושוע ולדימיר מנשוב – צ'רקאצ'ין ברנקה קאטיץ' – אווה ונדל פירס – בוב אלכסיי גורבונוב – חורזוב, ראש האבטחה של רוסטובסקי ויקי קרייפס - אולגה דמיטרי נזרוב - אינזירילו בנובמבר 2011, ז'אן דוז'רדן וססיל דה פראנס לוהקו לתפקידים בסרט. במהלך פסטיבל קאן במאי 2012, טים רות', הודה שהוא מגלם דמות של אוליגרך רוסי החשוד בביצוע פשע. הבמאי אריק רושאן מצא דמיון פיזי בין השחקן לבין רומן אברמוביץ', אוליגרך רוסי שדורג במקום התשיעי בעושרו ברוסיה והבעלים של מועדון הכדורגל הלונדוני צ'לסי. על פי "לה פיגארו", הצילומים החלו במאי 2012 ונמשכו שמונה עד תשעה שבועות באתרים בדרום צרפת, לוקסמבורג, בריסל, בלגיה ובמוסקבה, רוסיה. שלב הפוסט-פרודקשן התחיל באוקטובר 2012. הסרט קיבל ביקורות מעורבות מהעיתונות והציבור. טבעת מביוס מדיה וקבצים בנושא פיתול מושלם בוויקישיתוף פיתול מושלם, ברשת החברתית פייסבוק "פיתול מושלם", במסד הנתונים הקולנועיים IMDb (באנגלית) "פיתול מושלם", באתר נטפליקס "פיתול מושלם", באתר AllMovie (באנגלית) "פיתול מושלם", באתר Rotten Tomatoes (באנגלית) "פיתול מושלם", באתר אידיבי "פיתול מושלם", במסד הנתונים הקולנועיים KinoPoisk (ברוסית) "פיתול מושלם" באתר עין הדג "פיתול מושלם" באתר וואלה "פיתול מושלם" באתר האוזן השלישית "פיתול מושלם" באתר סרטים "פיתול מושלם" באתר סרט "פיתול מושלם" באתר הארץ קדימון הסרט הרשמי באתר יוטיוב לירון סיני, "פיתול מושלם": זה לא קשר, זה פלונטר, ynet איתן ווייץ, פיתול מושלם, סרט לא כל כך, בלוג "קולנוע בראש צלול" "Jean Dujardin et Cécile de France s'espionnent chez Rochant – News films Tournages – AlloCiné". Allocine.fr. 2014-04-24. נבדק ב-2014-04-29. "Jean Dujardin pour Möbius : ''J'ai travaillé mon Ryan Gosling''". Purepeople.com. 2013-02-19. נבדק ב-2014-04-29. ""Mobius" : Tim Roth rejoint Jean Dujardin ! – News films Tournages – AlloCiné". Allocine.fr. 2014-04-24. נבדק ב-2014-04-29. למעשה הצילומים נערכו בקייב, כפי שנחשף בסרטון אחורי הקלעים שהופץ עם גרסת ה-DVD של הסרט.
דוד אלקלעי

ד"ר דוד בן משה אלקלעי (בסרבו-קרואטית: David Alkalaj;‏ 25 במרץ 1862, בלגרד, נסיכות סרביה – 7 בפברואר 1933, בלגרד, ממלכת יוגוסלביה) היה איש ציבור יהודי ומשפטן סרבי-יוגוסלבי אשר כיהן כנשיא הקהילה היהודית-ספרדית של יהודי בלגרד ונמנה עם מייסדי התנועה הציונית בממלכת סרביה. אלקלעי ורעייתו רחל היו צירים לקונגרס הציוני העולמי הראשון מטעם יהודי סרביה. דוד אלקלעי כיהן כחבר הוועד הפועל הציוני והשתתף כציר לקונגרסים הציוניים עד למותו. דוד אלקלעי נולד בבלגרד למשפחה שמוצאה מסרייבו. הוא רכש השכלה אקדמית במשפטים באוניברסיטת וינה ובאוניברסיטת טובינגן והוסמך כדוקטור במשפטים. בעת לימודיו בווינה הצטרף לאגודת קדימה והיה פעיל בולט בה. ב-1885 התנדב לצבא הסרבי ולחם במהלך מלחמת בולגריה-סרביה. ב-1891 פתח משרד לעריכת דין בבלגרד. ב-1897 השתתפו דוד אלקלעי ורעייתו רחל כצירים לקונגרס הציוני הראשון שנערך בבזל ובהמשך נבחר לוועד הפועל הציוני. עם שובו ייסד בבלגרד את האגודה הציונית "ציון" ועמד בראשה. ב-1903 עמד בראש משלחת של יהודי בלגרד שהגיעו לקבל את פני פטר הראשון, מלך סרביה לקראת הכתרתו. אלקלעי רקם קשרים עם ראשי השלטון הסרבי ונחשב למקורב של משפחת המלוכה. בין 1907 ל-1909 כיהן כנשיא הקהילה הספרדית של יהודי בלגרד. במסגרת תפקידו פעל להקמת בית הכנסת בית ישראל אשר נחנך ב-1908 במעמד המלך הסרבי. ב-1924 נבחר לנשיא הפדרציה הציונית של יהודי יוגוסלביה. אלקלעי השתתף בכל הקונגרסים בציוניים עד למותו. היה נשוי לרחל, נכדתו של הרב יהודה אלקלעי ממבשרי הציונות. חגיגת הנטיעות של הקה"ק בעמק יזרעאל, דואר היום, 29 באפריל 1930 אותות הצטינות לעסקנים יהודים, דואר היום, 27 בינואר 1931 Dr. Alkalay Head of Jewish Community in Jugo-slavia Attains 70th. Birthday, באתר JTA (באנגלית). Dr. David Alkalay, Jugoslavian Leader, Dies in Belgrade at Age of Seventy-one, באתר JTA (באנגלית). דוד אלקלעי-ביוגרפיה, באתר elmundosefarad (בסרבו-קרואטית). ג'ני לבל, עד הפתרון הסופי, היהודים בבלגראד 1541–1942, הוצאת הקיבוץ המאוחד, 2006, עמוד 255.
פומיקו יונזאווה

פומיקו יונזאווה (米沢 富美子)‏ (19 באוקטובר 1938 – 17 בינואר 2019) הייתה פיזיקאית יפנית שהתמחתה בפיזיקה תאורטית. עיקר מחקרה היה בנושא מוליכים למחצה (semiconductors) ומתכות נוזליות. היא קיבלה פרסים רבים כהוקרה על מחקריה. הייתה אחת המדעניות היפניות הראשונות והמוערכות ביותר, ונחשבת אחת מחלוצות הפמיניזם בקהילת המדע ביפן. פומיקו יונזאווה נולדה בשנת 1938. עוד בשנות ילדותה המוקדמות, אימה החלה לכוון אותה לימודי המדעים, דבר אשר היה מאוד יוצא דופן מכיוון שבאותה תקופה, נשים לא נהגו לעסוק בלימודי המתמטיקה והמדעים, והורים לא השקיעו בבנותיהן בנושאים אלה. פומיקו יונזאווה סיימה את לימודיה באוניברסיטת קיוטו ובשנת 1963, שנה לאחר שנישאה לבן זוגה יוסוהארו יונזאווה עברה ללמוד באנגליה. הסיבה לכך היא שבעלה נדרש לעבור לשם בעקבות עבודתו, ולפיכך ביצעה מאמצים רבים להתקבל לאוניברסיטה באזור. תוך זמן קצר, קיבלה יונזאווה מלגה לאוניברסיטת קיל, ושם גם קיבלה מימון למחקר, אותו הפכה לתזת הדוקטורט שלה באוניברסיטת קיוטו שנתיים מאוחר יותר. בשנת 1983 אובחנה פומיקו יונזאווה כחולת סרטן השד. כעבור שני ניתוחים, אשר עברה באותה שנה ובשנת 1984, החלימה. בשנת 1996 נפטר בן זוגה, יוסוהארו יונזאווה מסרטן הכבד. פומיקו יונזאווה נפטרה ב-17 בינואר 2019. הותירה אחריה שלוש בנות. בשנת 1961, סיימה פומיקו יונזאווה תואר ראשון בפיזיקה בפקולטה למדעים באוניברסיטת קיוטו. שנתיים מאוחר יותר ביוני 1963, עברה יונזאווה לאוניברסיטת קיל באנגליה, שם קיבלה מימון למחקרה, אותו המשיכה שנה לאחר מכן ביפן באוניברסיטת קיוטו. בשנת 1966 סיימה את לימודי הדוקטורט שלה בפיזיקה ועשר שנים לאחר מכן שימשה פומיקו יונזאווה כפרופ' באוניברסיטת קיוטו. בשנת 1996, מונתה לראש ה-JPS ארגון הפיזיקאים ביפן, המונה כ-20,000 משתתפים. היא האישה הראשונה אשר החזיקה בתפקיד זה. אחת התרומות המשמעותיות ביותר של פומיקו יונזאווה לעולם המדע היה קידום התאוריה של שימוש במתכות נוזליות בתור חצי מוליכים. מחקריה הבולטים עסקו בין היתר בתחומים הבאים: קירוב פוטנציאלי קוהרנטי גישה שיטתית לבעיות של סריגים אקראיים הערה על המצב האלקטרונית של סריג אקראי סימולציות מחשב איזותרמיות-איזובריות של התכה והתגבשות של מערכת לנרד-ג'ונס פרופסור פומיקו יונזאווה פרסמה מאות מאמרים וכתבה ספרים רבים אשר הקנו לה הכרה עולמית כמומחית בתחום המתכות הנוזליות ומוליכים למחצה. בשנת 1984, קיבלה יונזאווה את פרס סרוהאשי, פרס המוענק כהוקרה והערכה על עבודתה של המדענית בתחום מדעי הטבע. בשנת 2005 זכתה בפרס L'Oréal-UNESCO פרס הנועד להעלאת מעמד הנשים במדע ומחולק לנשים אשר תרמו להתקדמות מדעית בתחומן. פרס זה ניתן לה כהוקרה על התרומה שלה לתאוריה של שימוש במתכות נוזליות בתור חצי מוליכים. כתבה על פומיקו יונזאווה באתר של פרופסורית מעט על ילדותה והקריירה של פומיקו יונזאווה מתוך ספר רשמי של פרופסורית לפסיכולוגיה ספר המדבר על פומיקו וינזאווה כראש הJPS אתר מדעי המדבר בין היתר על זכייתה של פומיקו יונזאווה בפרס לוריאל- אונסקו רשימת זוכים בפרס סרוהאשי
שוקי אוחנה

שוקי (יהושע) אוחנה (נולד ב-27 באפריל 1966) הוא פוליטיקאי ישראלי שכיהן כראש עיריית צפת. נולד וגדל בצפת. התגייס לצה"ל בשנת 1984. במהלך שירותו הצבאי, התקדם בסולם הפיקוד, בוגר קורס דירקטורים ונושאי משרה בכירים בתאגידים באוניברסיטת תל אביב. בוגר המכללות לביטחון לאומי (פיקוד ומטה) – מגמת מדעי המדינה ובוגר תואר ראשון במשפטים, בעל תואר ראשון במנהל עסקים ותואר שני במנהל חינוכי. בין תפקידיו: ראש ענף ארגון ותורה בחיל הלוגיסטיקה קצין לוגיסטיקה באוגדת הטנקים סדירה קצין מטה בפיקוד הצפון - השתחרר מצה"ל בשנת 2007 בדרגת סגן-אלוף. מתאם פעולות גופי הביצוע במשרד ראש הממשלה בצפון יו"ר דירקטוריון תאגיד פלג הגליל יו"ר דירקטוריון פארק צח"ר יועץ בחברת "אלטל" חבר הנהלת מזכירות הליכוד העולמי חבר מרחב צפון בוועידת ההסתדרות יו"ר דירקטוריון המכללה הימית אשדוד דירקטור בחברת לל"ן יו"ר סניף הליכוד בצפת בבחירות לכנסת ה-19 היה מועמד תנועת הליכוד כנציג מחוז הגליל והעמקים. בשנת 2008 נבחר לראשונה כחבר מועצת העיר צפת. שימש כחבר ועדת כספים וביקורת. בבחירות לרשויות המקומיות שנערכו באוקטובר 2018 התמודד בשלישית על ראשות עיריית צפת וניצח ברוב של 62% בסיבוב שני. במהלך כהונתו זכתה צפת בציון של "חמישה כוכבי יופי", מטעם המועצה לישראל יפה, ארבע פעמים ברציפות בין השנים 2019–2022 ובשנת 2021 מועמדת לתחרות דגל היופי. בבחירות 2024 התמודד לכהונה נוספת, אך הפסיד ליוסי קקון כשקיבל 43% מהקולות לעומת קקון שקיבל 52.2% מהקולות. נשוי לדורית, עורכת דין במקצועה, ואב לשלושה בנים. מדיה וקבצים בנושא שוקי אוחנה בוויקישיתוף ראיון בחירות עם שוקי אוחנה, יו"ר הליכוד בצפת(הקישור אינו פעיל) באתר סיטי פייס מאיר ינקו, שנה בתפקיד: שוקי אוחנה מסכם שנה מאתגרת עבורו ולצפת – ראיון באתר חדש בגליל, 6 בדצמבר 2019 מערכת ליכודניק, עו”ד דורית אוחנה: מצפת לכנסת בירושלים, באתר ליכודניק, ‏14 ביוני 2022
הר פריה

הר פְרֶיָה (באנגלית: Mount Freya) הוא הר נישא ברכס אסגארד, בארץ ויקטוריה שבאנטארקטיקה. ההר ממוקם מזרחית להר ת'ור. גובהו של ההר 2,225 מטרים מעל פני הים. שמו של ההר ניתן לו על ידי משלחת החקר של אוניברסיטת ויקטוריה מוולינגטון שבניו זילנד (שחקרה את האזור בין השנים 1958–1959). בדומה לאתרים רבים אחרים ברכס אסגארד, להר ניתן שם מהמיתולוגיה הנורדית, והוא נקרא על שם האלה הנורדית פריה. הר פריה באתר הסקר הגאולוגי של ארצות הברית הר פריה באתר הגאזט האנטארקטי SCAR של ממשלת אוסטרליה הר פריה באתר הגאזט האנטארקטי של ממשלת ניו זילנד מידע גאוגרפי והיסטורי גובה הר פריה באתר ממשלת ניו זילנד אסמכתא נוספת לגובה ההר
הר ת'ור

האם התכוונתם ל... אנטארקטיקה הר ת'ור (אנטארקטיקה) – הר ברכס אסגארד בארץ ויקטוריה שבאנטארקטיקה ארצות הברית הר ת'ור (אלסקה) – הר במדינת אלסקה שבארצות הברית פסגת ת'ור (קליפורניה) – הר במדינת קליפורניה שבארצות הברית פסגת ת'ור (ויומינג) – הר במדינת ויומינג שבארצות הברית קנדה הר ת'ור (נונאווט) – הר בטריטוריית נונאווט שבקנדה מערכת השמש הר ת'ור (איו) – הר על איו, אחד הירחים של צדק
הר ת'ור (אנטארקטיקה)

הר ת'ור (באנגלית: Mount Thor) הוא הר נישא ברכס אסגארד שבאנטארקטיקה. גובהו של ההר 2,200 מטרים מעל פני הים. שמו של ההר ניתן לו על ידי משלחת החקר של אוניברסיטת ויקטוריה מוולינגטון שבניו זילנד (שחקרה את האזור בין השנים 1958–1959). בדומה לאתרים רבים אחרים ברכס אסגארד, להר ניתן שם מהמיתולוגיה הנורדית, והוא נקרא על שם האל הנורדי ת'ור. הר ת'ור באתר הסקר הגאולוגי של ארצות הברית הר ת'ור באתר הגאזט האנטארקטי SCAR של ממשלת אוסטרליה הר ת'ור באתר הגאזט האנטארקטי של ממשלת ניו זילנד מידע גאוגרפי והיסטורי אסמכתא לגובה ההר באתר ממשלת ניו זילנד
טוראקו שאלו

טוראקו שאלו (שם מדעי: Tauraco schalowi) הוא עוף טרופי ממשפחת הטוראקיים החי ברחבי אפריקה הטרופית. הוא קרוי על שם החוקר הגרמני הרמן שלאו (Herman Schalow). עוף זה מגיע לאורך 41–44 סנטימטר ושוקל 270 גרם. הוא בעל כסות נוצות ירוקה-נחושתית עם זנב וכנפיים כחולים כהים, עיניים מוקפות טבעת אדומה וכנפיים קצרות, מעוגלות ואדומות בוהקות. הטורקו מצוי בטבע ביערות גשם בזמביה, מרכז אנגולה, הרפובליקה הדמוקרטית של קונגו, רמות דרום קניה, צפון ומערב טנזניה ומערב מלאווי. הוא נמצא לעיתים גם בבוצואנה, נמיביה וזימבבואה לצד נהרות הזמבזי ונהר קואנדו (Cuando River). הוא מצוי גם ברמות ויערות ההר של דרום אפריקה המרכזית. בחלק מתחומי מחייתו הוא מצוי לצד קרובו, טוראקו ליווינגסטון (Tauraco livingstonii). מין זה הוא אוכל פירות שונים ביער, אותם הוא קוטף בקבוצות גדולות. כאשר לטוראקו ישנם גוזלים הוא יגוון בחרקים מלאי חלבון. כמו קרוביו הוא עוף מונוגמי כאשר שני הזוויגים מטפלים בגוזליהם, בדרך כלל שניים, עד לגיל שלושה שבועות. מדיה וקבצים בנושא טוראקו שאלו בוויקישיתוף טוראקו שאלו, באתר ITIS (באנגלית) טוראקו שאלו, באתר NCBI (באנגלית) טוראקו שאלו, באתר Animal Diversity Web (באנגלית) טוראקו שאלו, בבסיס הנתונים ARKive (באנגלית) טוראקו שאלו, באתר GBIF (באנגלית) טוראקו שאלו באתר הרשימה האדומה של IUCN
הר ת'ור (אלסקה)

הר ת'ור (באנגלית: Mount Thor) הוא הר בהרי צ'וגאץ' במדינת אלסקה שבארצות הברית. ההר הוא ההר השני בגובהו בהרי צ'וגאץ', וה-65 בגובהו באלסקה. גובהו של ההר 3,816 מטרים מעל פני הים. ההר מתנשא לגובה של 950 מטרים מעל סביבתו. ההר נקרא על שמו של האל הנורדי ת'ור - שהוא אל הרעם במיתולוגיה הנורדית. שם זה נבחר בשל קולם של מפולות השלגים בהר, שמזכיר צליל רעמים. הראשונים שטיפסו על ההר היו תומאס הרינגטון "הארי" בלדוורת' (Thomas Harrington "Harry" Bludworth), וינפורד קרוסבי "דאב" בלאדוורת' הבן (.Winford Crosby "Dub" Bludworth, Jr), ג'ון וינסנט "וין" האומן (John Vincent "Vin" Hoeman), בשנת 1968. • Colby Coombs, Michael Wood, Alaska: A Climbing Guide, PP 140-141 • הסקר הגאולוגי של ארצות הברית, הרי צ'וגאץ' הר ת'ור באתר אנציקלופדיית ההרים הקנדית. מפה טופוגרפית של אזור הר ת'ור הר ת'ור באתר peakbagger הר ת'ור באתר peakvisor תיאור הטיפוס על הר ת'ור ותצלומי הטיפוס תחזית מזג אוויר עדכנית ארוכת טווח עבור הר ת'ור סטטיסטיקות מזג אוויר עבור הר ת'ור הרי אלסקה לפי גובהם לפי מקור אחר גובהו של ההר 3,619 מטרים מעל פני הים לפי מקור אחר גובהו של ההר 3,698 מטרים מעל פני הים מידע גאוגרפי והיסטורי מידע גאוגרפי לפי מקור אחר ההר מתנשא לגובה של 997 מטרים מעל סביבתו
ड

ड - דַּ'ה היא האות ה-24 והעיצור ה-13 (לאחר ठ) באלפבית הדוונאגרי. אות זו נהגית כעיצור מכתשי, סותם, קולי כפוף (/ɖ/), כלומר כעין ד' כפופה (ɖa). האות הבאה היא ढ. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
ढ

ढ - דְּ'הַה היא האות ה-25 והעיצור ה-14 באלפבית הדוונאגרי (אחרי ड). אות זו היא עיצור כפוף וכמעט זהה לאות הקודמת ड, אך בשונה ממנה, היא עיצור מנושף, כלומר היא מלווה בצליל נשיפה – h ונהגית כעיצור מכתשי, סותם, קולי כפוף מנושף, כלומר ɖha (עם דגש על ה-h). האות הבאה היא ण. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
רבנדל אמזונאס ענק

רבנדל אמזונאס ענק (שם מדעי: Scolopendra gigantea) הוא מין הנדל הגדול ביותר בעולם. הוא מצוי בטבע באמריקה הדרומית ובמספר איים קרובים כמו האיים הקריביים. אורכו של הנדל הגדול ביותר הגיע לאורך 30 סנטימטרים, אך מרבית הנדלים מגיעים לאורך 26 סנטימטר. הוא בעל 21–24 זוגות רגליים וצבעו אדום-חום. הנדל מתנשל פעמים רבות לפני בגרותו, וכל נשל הוא מוציא זוג רגליים נוסף. נקבת הנדל מטילה ביצים ושומרת עליהם עד הבקיעה. נדל זה נמצא באמריקה הדרומית ובאיים שלידם בארובה, קוראסאו, קולומביה, ונצואלה (לרבות האי מרגריטה) וטרינידד, ושייך לאותו הסוג של רבנדל ארסי, המצוי בישראל. נדלים נוספים נמצאו בסנט תומאס, האיטי, הרפובליקה הדומיניקנית, פוארטו ריקו, מקסיקו והונדורס, אך לא זוהו כשייכים למין. הנדל חי ביערות גשם לחים או יערות גשם יבשים. בשל גודלו הוא מסוגל לטרוף באמצעות טפריו הגדולות איתם הוא מזריק לטרפו ארס קטלני, לא רק חסרי חוליות כמו שאר הנדלים אלא לטרוף חולייתנים קטנים. הוא ניזון מחרקים גדולים, עכבישים כמו טרנטולות ועקרבים וגם מצפרדעים קטנות, לטאות ונחשים קטנים, עופות, עכברים ואף מעטלפים. בכמה מערות בהם מושבות עטלפים ישנם נדלים המטפסים על תקרת המערה ומחכים שעטלף יעופף תחתיהם ואז חוטפים אותו עם כמה מרגליהם הקדמיות. נשיכתו קטלנית לאדם, והוא יכול להרוג גם חיות גדולות. בעבר נרשם מקרה מוות בוונצואלה של ילד בן 4 שננשך מנדל שהסתתר בתוך בקבוק קולה פתוח. מדיה וקבצים בנושא רבנדל אמזונאס ענק בוויקישיתוף רבנדל אמזונאס ענק, באתר ITIS (באנגלית) רבנדל אמזונאס ענק, באתר Animal Diversity Web (באנגלית) רבנדל אמזונאס ענק, בבסיס הנתונים ARKive (באנגלית) רבנדל אמזונאס ענק, באתר האנציקלופדיה של החיים (באנגלית) רבנדל אמזונאס ענק, באתר GBIF (באנגלית)
יאניס ספרופולוס

יואניס (יאניס) סְפֵרוֹפּוּלוֹס (ביוונית: Ιωάννης (Γιάννης) Σφαιρόπουλος; נולד ב-21 במרץ 1967 בסלוניקי שביוון) הוא כדורסלן עבר ומאמן כדורסל יווני המאמן את הכוכב האדום בלגרד מהליגה האדריאטית והיורוליג. ספרופולוס החל לשחק כדורסל במסגרת הנוער של קבוצת אפולון קלמריאס בגיל 12. לאחר ששיחק שנתיים בליגה היוונית השנייה עם אפולון קלמריאס כמאמן שחקן, פרש ספרופולוס ממשחק ובגיל 21 החל לאמן במשרה מלאה. לאחר שפרש ספרופולוס ממשחק בגיל 21, הוא החל מיד את קריירת האימון שלו באפולון קלמריאס שבה הוא היה שחקן. הוא אימן במועדון בין השנים 1986–1997. הוא אימן בקבוצות ילדים ובקבוצות בכירות, ובשנת 1994 החל במקביל גם לאמן את הקבוצה הבוגרת של המועדון. ספרופולוס היה עוזר המאמן בפאוק סלוניקי בין השנים 1997–2005 (בתחילת התקופה היה עוזרו של צביקה שרף), וגם היה המאמן הזמני של הקבוצה במהלך עונת 2000/2001. לאחר מכן עבד בתור עוזר המאמן השני באולימפיאקוס בין השנים 2005–2008, תחת המאמנים פיני גרשון ופנאיוטיס יאנאקיס. בשנת 2006 עבד כעוזר מאמן בקליבלנד קאבלירס במהלך ליגת הקיץ. מ-2008 ועד 2011 עבד כמאמן הראשי של קולוסוס רודוס. בשנת 2011 היה עוזר המאמן במועדון הרוסי צסק"א מוסקבה, תחת המאמן יונאס קזלאוסקאס. לאחר מכן עבד במשך תקופה קצרה כעוזר מאמן יוסטון רוקטס. בשנת 2012 מונה למאמן פאניוניוס, ובשנת 2014 מונה למאמן של אולימפיאקוס. בשנת 2015 האריך את החוזה שלו באולימפיאקוס עד לשנת 2017. בסיום אותה עונה, לאחר שאיבד את תואר האליפות לפנאתינייקוס, חוזהו של ספרופולוס בקבוצה לא הוארך. ב-18 בנובמבר 2018 מונה למאמנה של מכבי תל אביב, במקום נבן ספאחיה שפוטר. בעונת 2018/2019, זכה עם מכבי תל אביב באליפות ישראל, וכן נבחר לתואר מאמן העונה בליגת העל בכדורסל. בעונת 2019/2020, זכה עם מכבי תל אביב באליפות שנייה ברציפות וכמו כן נבחר פעם נוספת למאמן העונה. ב-15 בפברואר 2022 פוטר מתפקידו. ב-22 באוקטובר 2023 מונה למאמן הכוכב האדום בלגרד במקום דושקו איבאנוביץ' שפוטר. ספרופולוס עבד כעוזר המאמן של נבחרת יוון בין השנים 2001–2004. הוא היה עוזר מאמן נבחרת יוון בזמן אולימפיאדת הקיץ ב-2004. הוא עבד גם כעוזר המאמן של נבחרת יוון בין השנים 2009–2010. מכבי תל אביב אליפויות (3): 2018/2019, 2019/2020, 2020/2021 גביע המדינה (1): 2020/2021 גביע ווינר (2): 2020/2021, 2021/2022 אולימפיאקוס אליפויות (2): 2014/2015, 2015/2016 פרופיל, באתר היורוליג "היווני של המכבים - המאמן שמחזיר את מכבי תל אביב לטופ", כתבה ברשת 13, ינואר 2020. אהרל'ה ויסברג ויהונתן אליהו‏, גריק פריק: היכרות עם יאניס ספרופולוס, המאמן החדש של מכבי תל אביב, באתר וואלה, 18 בנובמבר 2018 אהרל'ה ויסברג‏, מכבי תל אביב: יאניס ספרופולוס מונה למאמן הקבוצה, באתר וואלה, 18 בנובמבר 2018 משה ברדה, ‏בפעם ה-54: מכבי ת"א אלופת המדינה בכדורסל, באתר ONE‏, 28 ביולי 2020 יאניס ספרופולוס מונה למאמן הכוכב האדום, באתר ערוץ הספורט, 22 באוקטובר 2023
द

द - דָה היא האות ה-29 והעיצור ה-18 (אחרי थ) באלפבית הדוונאגרי. המקבילה העברית הקרובה ביותר היא האות ד' (d). האות הבאה אחריה היא האות ध. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
ध

ध היא האות ה-30 והעיצור ה-19 באלפבית הדוונאגרי (אחרי द). אות זו זהה כמעט לאות הקודמת द, אך בשונה ממנה, היא עיצור מנושף, כלומר היא מלווה בצליל נשיפה – h ונהגית כ-dha (עם דגש על ה-h). האות הבאה היא न. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.